ለናጋድ ባቡር መስመር ፕሮጀክት የመሰረት ድንጋይ ተቀመጠ
– ከጀቡቲ ወደ ኢትዮጵያ አቅጣጫ የሚገነባው የናጋድ ባቡር መስመር ፕሮጀክት ለማስጀመር የሚያስችል የመሰረት ድንጋይ ተቀመጠ፡፡የመሰረት ድንጋዩን ጠቅላይ ሚኒስትር ኃይለማርያም ደሳለኝ እና የጅቡቲ ሪፐብሊክ ፕሬዚዳንት እስማኤል ዑመር ጌሌ አስቀምጠውታል፡፡የኢፌዴሪ ጠቅላይ ሚኒስትር ኃይለማርያም ደሳለኝ በጅቡቲ ተገኝተው  የናጋድ ባቡር መስመር ፕሮጀክት የመሰረት ድንጋይ ካስቀመጡ በኋላ ለኢሬቴድ በሰጡት ቃለ¬ ምልልስ እንደገለፁት በኢትዮጵያና በጀቡቲ መካከል በመዘርጋት ላይ የሚገኘው የመሰረተ ልማት አውታር ለኢትዮጵያ ብሎም በአፍሪካ ምጣኔ ሀብታዊ እድገትና አህጉራዊ ትስስር ፋይዳው የላቀ ነው ፡፡የጅቡቲ ፕሬዚዳንት እስማኤል ኦማር ጌሌ በበኩላቸው በኢትዮጵያ እና በጅቡቲ መንግስታት መካከል  የሚደረግ የመሰረተ ልማት ግንባታ  ስምምነት በሁለቱም ወንድማማች ህዝቦች መካከል የቆየውን ታሪካዊ ትስስር  ያጠናክረዋል ብለዋል፡፡የኢፌዴሪ የውጭ ጉዳ ሚኒስትር ዶክተር ቴዎደሮስ አድሃኖም  የአሁኑ የኢትዮ ጅቡቲ የናጋድ ባቡር ሀዲደ ግንባታ ፕሮጀክት ሲታሰብ፣ ኢትዮጵያ የመትከተለውን የውጭ ግንኙነትና ፖሊሲ ድህነትና ኋላቀርነትን ታሪክ ከማድረግ የሚመነጭ የውጭ ግኑኙነት ፖሊሲያችን ስትራቴጂ በመነሳት ነው ብለዋል፡፡ (ኢሬቴድ)